XIII 



FORENINGSMEDDELELSER. 



UDFLUGT TIL EGHOLM I STOREBÆLT 

 SØNDAG DEN 13. JUNI. 



I den sj^dlige Del af Storebælt, V2 Mils Vej fra Sjællands Kyst, 

 ligger en Øgruppe bestaaende af de 2 større Øer, Agersø og Omo, 

 samt Nord for disse, adskilt fra Agersø ved en smal Rende, den 

 lille Egholm, hvis Areal ialt er ca. 250 Tønder Land. Den største 

 Del af Øen indtages af flade Strandenge, hvorimellem hist og her 

 skærer sig smaa Render ind fra Søen. En mindre Del af Øen, dog 

 næppe en Fjerdedel, er opdyrket, og langs Øens Vestkyst findes 

 gammel Løvskov, formodentlig Rester af Skov, der i sin Tid har 

 dækket hele Øen, medens paa den østlige Side et Areal paa en halv 

 Snes Tønder Land er beplantet med Fyr. Der findes en større 

 Gaard og nogle mindre Huse paa Øen, og to af dennes Ejere, 

 d' Herrer Direktører Rubow og Heilbuth, havde gæstfrit indbudt Orni- 

 thologisk Forening til at foretage en Tur til Øen. 



Turen, der foretoges i Fællesskab med Naturhistorisk Forening, 

 havde samlet en talrig Skare Deltagere, saa at ialt henved 50 Men- 

 nesker gik ombord i den i Korsør Havn liggende Damper Kl. IOV2. 

 Vejret var stille, ret mildt, Graavejr. Henad Middag blev der gjort 

 Landgang paa Egholm, og saa snart man havde sat Foden i Land, 

 viste sig paa de vidtstrakte Engflader Øens ejendommelige Fugleliv, 

 karakteriseret ved de efter danske Forhold uhyre Kolonier af Storm- 

 og Hættemaager, til hvilke der ikke mange Steder i danske Far- 

 vande findes Mage. De mægtige Strandenge, der indtager hele Øens 

 sydlige og østlige Del, var saa at sige dækkede af Stormmaagernes 

 Reder i et Tal, der var meget vanskeligt at bedømme; man søgte 

 at skønne, og Tallet af de gamle Fugle ansloges til ialt mellem 10 

 og 15000. Rederne fandtes dels spredt dels tættere sammen, mest 

 paa de lave Engstrækninger, men ogsaa højere oppe paa Brinker 

 og dyrket Jord: ogsaa oppe paa et Risgærde fandtes en Rede; selv- 

 følgelig bliver et saadant Sted hver Plads udnyttet. De fleste af 

 Rederne indeholdt Æg, men i en stor Del fandtes Unger, og talrige 

 Steder havde man Lejlighed til at se Unger, der dels lige var komne 

 ud af Ægget og dels var i Færd dermed; hist og her saas slørre 

 Unger, undertiden i smaa Flokke. At der blandt den uhyre Masse 

 Æg fandtes alle de kendte Farvevariationer, er en given Sag. En 

 øredøvende Støj fyldte Luften overalt, og de gamle Fugle var meget 

 nærgaaende, særlig hvor der var smaa Unger i Nærheden, og satte 

 sig ganske rolig ned paa Rederne tæt ved den besøgende Menneske- 

 skare. Turen gik nu Nord paa, langs Øens østlige Side, hvor Fyrre- 

 plantagen findes; midt inde i denne laa en Hættemaagekoloni paa 

 nogle Tusind Reder; det var ganske interessant at se Forskellen 

 paa, hvorledes Hættemaagernes og Stormmaagernes Reder var an- 



